CELEX: 32013D0799
Language: fi
Date: 2013-12-17 00:00:00
Title: 2013/799/EU: Komission päätös, annettu 17 päivänä joulukuuta 2013 , teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklan mukaisesta Espanjan kuningaskunnan kansallista siirtymäsuunnitelmaa koskevasta ilmoituksesta (tiedoksiannettu numerolla C(2013) 9089)

24.12.2013   
            
            
               FI
            
            
               Euroopan unionin virallinen lehti
            
            
               L 352/53
            
         KOMISSION PÄÄTÖS,
   annettu 17 päivänä joulukuuta 2013,
   teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklan mukaisesta Espanjan kuningaskunnan kansallista siirtymäsuunnitelmaa koskevasta ilmoituksesta
   (tiedoksiannettu numerolla C(2013) 9089)
   (Ainoastaan espanjankielinen teksti on todistusvoimainen)
   (2013/799/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon teollisuuden päästöistä (yhtenäistetty ympäristön pilaantumisen ehkäiseminen ja vähentäminen) 24 päivänä marraskuuta 2010 annetun Euroopan parlamentin ja neuvoston direktiivin 2010/75/EU (1), ja erityisesti sen 32 artiklan 5 kohdan toisen alakohdan,
   sekä katsoo seuraavaa:
   
               (1)
            
            
               Espanjan kuningaskunta toimitti direktiivin 2010/75/EU 32 artiklan 5 kohdan ensimmäisen alakohdan mukaisesti komissiolle kansallisen siirtymäsuunnitelmansa 21 päivänä joulukuuta 2012 (2) päivätyllä sähköpostilla sekä 28 päivänä joulukuuta 2012 päivätyllä virallisella kirjeellä, jonka komissio vastaanotti 2 päivänä tammikuuta 2013 (3).
            
         
               (2)
            
            
               Kansallinen siirtymäsuunnitelma on arvioitu direktiivin 2010/75/EU 32 artiklan 1, 3 ja 4 kohdan sekä komission täytäntöönpanopäätöksen 2012/115/EU (4) mukaisesti.
            
         
               (3)
            
            
               Arvioidessaan Espanjan kuningaskunnan kansallisen siirtymäsuunnitelman täydellisyyttä komissio totesi, että monet siirtymäsuunnitelman kattamat laitokset eivät vastanneet laitoksia, joista ilmoitettiin vuotta 2009 koskevassa päästökartoituksessa, jonka Espanjan kuningaskunta toimitti Euroopan parlamentin ja neuvoston direktiivin 2001/80/EY (5) mukaisesti. Komissio totesi myös, että laitoksen 5 osuus kansallisessa siirtymäsuunnitelmassa ilmoitetusta enimmäismäärästä rikkidioksidin osalta vuosina 2001–2007 oli laskettu rikinpoiston vähimmäisasteen perusteella ja että kautta 2008–2010 varten osuus määritettiin päästöjen raja-arvoon perustuvalla menetelmällä, vaikka tämän lähestymistavan edellytykset eivät täyttyneet.
            
         
               (4)
            
            
               Koska tietojen erot kansallisen siirtymäsuunnitelman ja direktiiviin 2001/80/EY perustuvan päästökartoituksen välillä vaikeuttivat kansallisen siirtymäsuunnitelman arviointia, komissio pyysi 11 päivänä kesäkuuta 2013 päivätyssä kirjeessä (6) Espanjan kuningaskunnalta selvennystä havaituista eroista. Lisäksi komissio pyysi Espanjan kuningaskuntaa laskemaan uudelleen laitoksen 5 osuuden siirtymäsuunnitelmassa esitetystä enimmäismäärästä rikkidioksidien osalta.
            
         
               (5)
            
            
               Espanjan kuningaskunta toimitti lisätietoja komissiolle 28 päivänä kesäkuuta 2013 päivätyllä kirjeellä (7), josta saatiin selvennystä kansallisen siirtymäsuunnitelman ja direktiiviin 2001/80/EY perustuvan vuoden 2009 päästökartoituksen eroista. Espanjan kuningaskunta totesi kyseisessä kirjeessä myös, ettei ollut tarpeen tarkistaa laitoksen 5 osuutta siirtymäsuunnitelmassa esitetystä enimmäismäärästä rikkidioksidien osalta.
            
         
               (6)
            
            
               Arvioituaan uudestaan kansallista siirtymäsuunnitelmaa ja Espanjan kuningaskunnan toimittamia lisätietoja, komissio lähetti Espanjan kuningaskunnalle 19 päivänä syyskuuta 2013 toisen kirjeen (8), jossa se vahvisti kantansa rikinpoiston vähimmäisasteeseen perustuvan menetelmän käytöstä laskettaessa laitoksen 5 osuutta kansallisessa siirtymäsuunnitelmassa esitetystä enimmäismäärästä rikkidioksidin osalta. Lisäksi komissio huomautti, että laskiessaan laitoksen 2 osuutta siirtymäsuunnitelmassa esitetystä enimmäismäärästä vuonna 2016 Espanjan kuningaskunta oli käyttänyt SO2-päästöjen raja-arvoa 800 mg/Nm3 direktiivin 2001/80/EY 5 artiklan 2 kohdan perusteella, ja komissio katsoo, ettei kyseisen arvon soveltaminen ollut asianmukaista. Komissio totesi myös, että yhdeksän laitoksen osalta laskettaessa laitosten osuutta siirtymäsuunnitelmassa esitetystä enimmäismäärästä vuonna 2016 oli käytetty NOx-päästöjen raja-arvoa 1 200 mg/Nm3 täytäntöönpanopäätöksen 2012/115/EU liitteessä olevan lisäyksen C taulukon C.1 huomautuksen 2 perusteella, mutta Espanja ei ole kuitenkaan toimittanut tietoja näiden laitosten osalta kiinteän polttoaineen haihtuvien aineiden pitoisuudesta, jonka perusteella kyseistä huomautusta voitaisiin soveltaa. Lisäksi komissio pyysi Espanjan kuningaskunnalta lisätietoja toimenpiteistä, joita on suunniteltu kutakin kansalliseen siirtymäsuunnitelmaan kuuluvaa laitosta varten, jotta voidaan varmistaa, että 1 päivästä heinäkuuta 2020 alkaen sovellettavia päästöjen raja-arvoja noudatetaan oikea-aikaisesti. Komissio myös pyysi Espanjan kuningaskuntaa toimittamaan useita polttoaineita käyttävien tai useista laitostyypeistä koostuvien laitosten osalta lisätietoja käytettävän polttoaineen määrästä, päästöjen raja-arvoista, keskimääräisistä savukaasuvirroista sekä muuntokertoimista käytetyn polttoaineen tai laitostyypin mukaan eriteltynä.
            
         
               (7)
            
            
               Espanjan kuningaskunta vastasi komission kysymyksiin ja toimitti lisätietoja 30 päivänä syyskuuta 2013 päivätyllä kirjeellä (9), jota täydennettiin 10 päivänä lokakuuta 2013 päivätyllä kirjeellä (10). Laitoksen 2 osalta Espanjan kuningaskunta katsoi edelleen, ettei ole syytä muuttaa käytettyä SO2-päästöjen raja-arvoa, koska se katsoo, että direktiivin 2001/80/EY 5 artiklan 2 kohtaa voidaan tältä osin soveltaa. Laitoksen 5 osalta Espanjan kuningaskunta katsoi edelleen, että sillä oli oikeus käyttää rikinpoiston vähimmäisasteeseen perustuvan menetelmän sekä päästöjen raja-arvoon perustuvan menetelmän yhdistelmää. Espanjan kuningaskunta toimitti tiedot vuosina 2001–2010 käytetyn kiinteän polttoaineen haihtuvien aineiden pitoisuudesta yhdeksässä laitoksessa, joissa oli sovellettu NOx-päästöjen raja-arvoa 1 200 mg/Nm3 vuoden 2016 enimmäismäärän laskemiseen, ja tämä osoitti, että ainoastaan laitoksissa 3, 4 ja 19 kiinteän polttoaineen haihtuvien aineiden keskimääräinen pitoisuus oli alle 10 prosenttia kunakin vuonna vuosina 2001–2010, kun taas laitoksissa 13, 15, 17, 18, 24 ja 25 keskimääräinen vuosittainen pitoisuus ylitti 10 prosenttia vähintään yhtenä vuotena. Espanjan kuningaskunta katsoo, että kaikkien yhdeksän laitoksen osalta haihtuvien ainesten pitoisuus koko viitekautena (2001–2010) oli alle sen arvon, joka mainitaan täytäntöönpanopäätöksen 2012/115/EU liitteessä olevan lisäyksen C taulukon C.1 huomautuksessa 2.
            
         
               (8)
            
            
               Espanjan viranomaisilta 30 päivänä syyskuuta 2013 ja 10 päivänä lokakuuta 2013 saatujen tietojen perusteella komissio totesi, että useita polttoaineita käyttävien laitostyyppien osalta, joita varten on toimitettu päästöjen raja-arvot kaikkia käytettyjä polttoaineita varten, ja yksi laitos, jota varten on toimitettu kaikkien polttoaineiden keskimääräiset päästöjen raja-arvot, on tarpeen selventää, miten kyseisten laitosten osuudet kokonaisenimmäismääristä laskettiin, ja samalla on esitettävä päästöjen raja-arvot ja keskimääräiset vuosittaiset savukaasuvirrat kunkin kyseisissä laitoksissa käytettävän polttoaineen osalta.
            
         
               (9)
            
            
               Tehtyään lopullisen arvioinnin Espanjan kuningaskunnan toimittamasta kansallisesta siirtymäsuunnitelmasta, jota on muutettu lisätietojen mukaisesti ja joka sisältää tämän päätöksen liitteessä I luetellut laitokset, komissio totesi, ettei asiaa koskevia säännöksiä ollut noudatettu kolmen keskeisen seikan osalta:
               
                           —
                        
                        
                           laitos 2: komissio katsoo, ettei ole asianmukaista soveltaa SO2-päästöjen raja-arvoa 800 mg/Nm3 direktiivin 2001/80/EY 5 artiklan 2 kohdan mukaisesti laskettaessa laitoksen osuutta kansallisessa siirtymäsuunnitelmassa esitetystä enimmäismäärästä vuonna 2016, koska kyseiseen päästöjen raja-arvoon ei ole viitattu direktiivin 2010/75/EU 32 artiklan 3 kohdan toisessa alakohdassa,
                        
                     
                           —
                        
                        
                           laitos 5: komissio katsoo, ettei ole asianmukaista käyttää rikinpoiston vähimmäisasteeseen perustuvan menetelmän ja päästöjen raja-arvoon perustuvan menetelmän yhdistelmää laskettaessa laitoksen osuutta kansallisessa siirtymäsuunnitelmassa esitetystä enimmäismäärästä SO2-päästöjen osalta,
                        
                     
                           —
                        
                        
                           laitokset 13, 15, 17, 18, 24 ja 25: komissio katsoo, ettei ole asianmukaista soveltaa NOx-päästöjen raja-arvoa 1 200 mg/Nm3 laskettaessa kyseisten laitosten osuutta siirtymäsuunnitelmassa esitetystä enimmäismäärästä vuonna 2016, koska tämän päästöjen raja-arvon soveltamisen edellytykset, jotka esitetään täytäntöönpanopäätöksen 2012/115/EU liitteessä olevan lisäyksen C taulukon C.1 huomautuksessa 2, eivät täyty.
                        
                     
         
               (10)
            
            
               Lisäksi komissio on todennut usean kansalliseen siirtymäsuunnitelmaan sisältyvän laitoksen osalta, että toimitetut tiedot ovat edelleen epäjohdonmukaiset ja että puutteellisia tietoja on täydennettävä. Täydellinen luettelo puuttuvista tiedoista ja pyynnöt selvennyksistä sisältyvät tämän päätöksen liitteeseen II.
            
         
               (11)
            
            
               Näin ollen Espanjan kuningaskunnan toimittamaa kansallista siirtymäsuunnitelmaa ei olisi hyväksyttävä,
            
         ON ANTANUT TÄMÄN PÄÄTÖKSEN:
   1 artikla
   1.   Kansallinen siirtymäsuunnitelma, jonka Espanjan kuningaskunta ilmoitti komissiolle 14 päivänä joulukuuta 2012 direktiivin 2010/75/EU 32 artiklan 5 kohdan mukaisesti ja joka sisältää tämän päätöksen liitteessä I luetellut suuret polttolaitokset, ei vastaa direktiivin 2010/75/EU 32 artiklan 1, 3 ja 4 kohdassa sekä täytäntöönpanopäätöksessä 2012/115/EU esitettyjä vaatimuksia, ja sen vuoksi sitä ei hyväksytä.
   2.   Jos Espanjan kuningaskunta aikoo panna kansallisen siirtymäsuunnitelman täytäntöön 32 artiklan 5 kohdan mukaisesti, sen on toteutettava kaikki tarvittavat toimenpiteet, jotta suunnitelman tarkistetussa versiossa otetaan huomioon seuraavat seikat:
   
               a)
            
            
               laitoksen 2 osalta on korjattava päästöjen raja-arvo, jonka perusteella lasketaan laitoksen osuus vuoden 2016 enimmäismäärästä SO2-päästöjen osalta; laitos ei voi soveltaa SO2-päästöjen raja-arvoa 800 mg/Nm3 direktiivin 2001/80/EY 5 artiklan 2 kohdan perusteella laskettaessa kyseisen laitoksen osuutta siirtymäsuunnitelmassa esitetystä enimmäismäärästä vuonna 2016, koska kyseiseen päästöjen raja-arvoon ei viitata direktiivin 2010/75/EU 32 artiklan 3 kohdan toisessa alakohdassa;
            
         
               b)
            
            
               laitoksen 5 osalta on korjattava menetelmä, jota käytetään laskettaessa kyseisen laitoksen osuutta siirtymäsuunnitelmassa esitetystä enimmäismäärästä SO2-päästöjen osalta vuonna 2016; kyseinen osuus on laskettava koko 2001–2010 kauden ajalta joko päästöjen raja-arvon tai rikinpoiston vähimmäisasteen perusteella;
            
         
               c)
            
            
               laitosten 13, 15, 17, 18, 24 ja 25 osalta on korjattava päästöjen raja-arvot, joita sovelletaan laskettaessa kyseisten laitosten osuutta siirtymäsuunnitelmassa esitetystä enimmäismäärästä NOx-päästöjen osalta vuonna 2016; jotta laitokset voivat soveltaa päästöjen raja-arvoa 1 200 mg/Nm3, Espanjan kuningaskunnan on osoitettava, että laitoksissa käytettävän kiinteän polttoaineen haihtuvien aineiden keskimääräinen pitoisuus oli alle 10 prosenttia siirtymäsuunnitelmassa huomioon otettuina viitevuosina;
            
         
               d)
            
            
               on asianmukaisesti päivitettävä kaikkia vuosia koskevat kokonaisenimmäismäärät siten, että ne lasketaan käyttäen edellä mainittuja korjattuja arvoja;
            
         
               e)
            
            
               on selvennettävä kaikki seikat ja täydennettävä tiedot, jotka mainitaan tämän päätöksen liitteessä II.
            
         2 artikla
   Tämä päätös on osoitettu Espanjan kuningaskunnalle.
   
      Tehty Brysselissä 17 päivänä joulukuuta 2013.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 334, 17.12.2010, s. 17.
   
      (2)  Ares(2012)1551138.
   
      (3)  Ares(2013)146.
   
      (4)  Komission täytäntöönpanopäätös 2012/115/EU, annettu 10 päivänä helmikuuta 2012, teollisuuden päästöistä annetussa Euroopan parlamentin ja neuvoston direktiivissä 2010/75/EU tarkoitettuja kansallisia siirtymäsuunnitelmia koskevien sääntöjen laatimisesta (EUVL L 52, 24.2.2012, s. 12).
   
      (5)  Euroopan parlamentin ja neuvoston direktiivi 2001/80/EY, annettu 23 päivänä lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta (EYVL L 309, 27.11.2001, s. 1).
   
      (6)  Ares(2013)1984918.
   
      (7)  Ares(2013)2535734.
   
      (8)  Ares(2013)3085135.
   
      (9)  Ares(2013)3145031.
   
      (10)  Ares(2013)3217081.
   
      LIITE I
      
         KANSALLISEEN SIIRTYMÄSUUNNITELMAAN SISÄLTYVIEN LAITOSTEN LUETTELO
      
      
                  Numero
               
               
                  Laitoksen nimi siirtymäsuunnitelmassa
               
               
                  Nimellinen kokonaislämpöteho 31.12.2010 (MW)
               
            
                  1
               
               
                  C.T. Litoral I
               
               
                  1 222
               
            
                  2
               
               
                  C.T. Litoral II
               
               
                  1 268
               
            
                  3
               
               
                  C.T. Compostilla I (G2 ja 3)
               
               
                  1 332
               
            
                  4
               
               
                  C.T. Compostilla I (G4 ja 5)
               
               
                  1 960
               
            
                  5
               
               
                  C.T. As Pontes
               
               
                  3 800
               
            
                  6
               
               
                  C.T. Teruel (Andorra)
               
               
                  3 000
               
            
                  7
               
               
                  C.T. Besós 3 (CTCC)
               
               
                  722
               
            
                  8
               
               
                  C.T. San Roque (G2) (CTCC)
               
               
                  711
               
            
                  9
               
               
                  C.T. Foix
               
               
                  1 315
               
            
                  10
               
               
                  C.T. Los Barrios
               
               
                  1 645
               
            
                  11
               
               
                  C.T. Puentenuevo
               
               
                  976
               
            
                  12
               
               
                  C.T. Tarragona I (CTCC)
               
               
                  676
               
            
                  13
               
               
                  C.T. Anllares
               
               
                  953
               
            
                  14
               
               
                  C.T. La Robla I
               
               
                  691
               
            
                  15
               
               
                  C.T. La Robla II
               
               
                  951
               
            
                  16
               
               
                  C.T. Meirama
               
               
                  1 437
               
            
                  17
               
               
                  C.T. Narcea I
               
               
                  193
               
            
                  18
               
               
                  C.T. Narcea II
               
               
                  459
               
            
                  19
               
               
                  C.T. Narcea III
               
               
                  993
               
            
                  20
               
               
                  C.T. Aboño I
               
               
                  919
               
            
                  21
               
               
                  C.T. Aboño II
               
               
                  1 364
               
            
                  22
               
               
                  C.T. Soto III
               
               
                  830
               
            
                  23
               
               
                  C.T. de Lada 4
               
               
                  986
               
            
                  24
               
               
                  C.T. de Velilla 1
               
               
                  430
               
            
                  25
               
               
                  C.T. de Velilla 2
               
               
                  1 010
               
            
                  26
               
               
                  Central GICC Puertollano
               
               
                  670
               
            
                  27
               
               
                  San Ciprián I
               
               
                  147
               
            
                  28
               
               
                  San Ciprián II
               
               
                  147
               
            
                  29
               
               
                  San Ciprián IIII
               
               
                  147
               
            
                  30
               
               
                  Cogecan
               
               
                  93
               
            
                  31
               
               
                  Sniace Co-generation I
               
               
                  126
               
            
                  32
               
               
                  Sniace Co-generation II
               
               
                  126
               
            
                  33
               
               
                  Solal
               
               
                  146
               
            
                  34
               
               
                  Solvay I
               
               
                  376
               
            
   
      LIITE II
      
         LUETTELO 1 ARTIKLAN 2 KOHDAN E ALAKOHDASSA TARKOITUISTA TIEDOISTA
      
      
                  1.
               
               
                  Laitos 6, joka käyttää 92 prosentin rikinpoistoastetta vuonna 2016: on toimitettava selvennykset siitä, täyttyvätkö tämän arvon soveltamisen edellytykset, jotka esitetään täytäntöönpanopäätöksen 2012/115/EU liitteessä olevan lisäyksen C taulukossa C3 (on tehty sopimus savukaasujen rikinpoistolaitteiden tai kalkki-injektiolaitteiden asentamisesta ja työt niiden asentamiseksi on aloitettu ennen 1. tammikuuta 2001).
               
            
                  2.
               
               
                  Laitokset 1, 2, 3, 4, 6, 13, 14, 15, 16, 18, 19, 20, 21, 22, 23, 24, 25, 30 ja 34: on toimitettava selvennykset siitä, miten näiden laitosten osuudet kansallisessa siirtymäsuunnitelmassa esitetyistä enimmäismääristä laskettiin.
               
            
                  3.
               
               
                  Laitos 34: on toimitettava tiedot savukaasuvirroista kunkin tässä laitoksessa käytettävän polttoaineen osalta erikseen.